Kommunene Engerdal og Åmot hadde alt fra 1918 drevet rutebiltrafikk på deler av strekningen Rena-Femund. På Rena var det korrespondanse med tog på Rørosbanen. Det gjorde det ikke minst viktig for videre reiser til Elverum, Hamar og Oslo. Det var problematisk økonomi for rutedriften, og i 1929 gikk kommunene sammen om å opprette Åmot-Engerdal komm. bilselskap (ÅEKB). Begge kommunene hadde ansvar for hver sin halvpart i selskapet. Dette var med andre ord et interkommunalt selskap.